เริ่มต้น รู้ว่าจะฝันถึงอะไร รู้ว่าจะฝันกลางวันที่ไหน
บางทีฝันกลางวันก็ถูกมองเป็นเรื่องเสียหาย เนื่องจากหลายคนมองว่ามันเป็นการเสียเวลาโดยเปล่าประโยชน์ ถ้าหากคุณมีเวลาเอื่อยเฉื่อยสัก 20 นาที ทำไมไม่ทำอะไรที่มันได้เรื่องได้ราวกว่านี้ล่ะ? จากการศึกษาพบว่าการฝันกลางวันจริงๆ แล้วก็ “เป็น” การทำอะไรได้เรื่องได้ราว มันมีพลังที่จะช่วยให้คุณมีความคิดสร้างสรรค์มากขึ้นและอาจถึงกับเป็นแรงกระตุ้นให้คุณทำตามเป้าหมายให้สำเร็จ ฉะนั้นจงเดินหน้าแล้วเปิดโอกาสให้ตัวเองได้ฝันกลางวันเป็นส่วนหนึ่งในกิจวัตรประจำวัน    การศึกษาที่จัดโดยมหาวิทยาลัยแคลิฟอร์เนียแห่งซานตา บาร์บารา พบว่านักฝันกลางวันได้คะแนนบททดสอบความคิดสร้างสรรค์สูงกว่าคนทั่วไปที่ไม่ฝันกลางวันถึง 41 เปอร์เซนต์   ในอีกด้านหนึ่ง เมื่อคุณปล่อยให้ใจล่องลอยจากปัจจุบันกาลไปยังแดนจินตนาการนั้นมันอาจไม่มีทางเป็นจริง เช่น การฝันเฟื่องว่าคุณจะถูกล็อตเตอรี่ ฝันกลางวันแบบนี้อาจทำให้คุณยิ่งรู้สึกแย่ลงไปอีกได้ การศึกษาหลายครั้งพบว่าการโฟกัสไปยังปัจจุบันขณะจะส่งผลให้รู้สึกมีความสุขมากกว่า ฉะนั้นอย่าพยายามเปลี่ยนฝันกลางวันให้กลายเป็นการหลีกหนีความเป็นจริง ฝันกลางวันก็ไม่ต่างจากฝันในตอนกลางคืน คือควรทำเมื่อคุณอยู่ในสภาพแวดล้อมที่เงียบสงบโดยไม่มีอะไรมาดึงความสนใจ ก่อนที่จะเริ่มต้นฝันกลางวันพยายามสร้างบรรยากาศที่เงียบและผ่อนคลายสำหรับตัวเอง แม้ว่าจะมีเวลาเพียงเล็กน้อยแค่ไหนก็ตาม มันสามารถทำได้ทุกที่ทุกเวลา ไม่ว่าคุณจะอยู่บ้านหรือออกไปข้างนอกในระหว่างวันก็ตาม  ถ้าเป็นไปได้ หาที่เงียบๆ ในการฝันกลางวัน อย่างห้องว่างๆ หรือกระทั่งห้องน้ำ ถ้าหากคุณอยากจะฝันกลางวันในพื้นที่สาธารณะ การสวมหูฟังก็เป็นวิธีที่เข้าท่าในการตัดขาดจากโลกภายนอกและปล่อยให้ใจลอยล่อง ก่อนฝันกลางวัน ให้แน่ใจว่าคุณไม่หิว กระหายน้ำหรือต้องการอะไรอื่นที่จะดึงความสนใจไปจากการฝันกลางวัน การฟังเพลงสามารถช่วยกลบสิ่งกวนใจอย่างอื่นและยังช่วยให้ฝันกลางวันได้ดีขึ้นด้วย เพราะดนตรีนั้นเต็มไปด้วยอารมณ์ แค่เลือกเพลงที่เข้ากันกับอารมณ์ความฝันที่คุณกำลังมี “หน้าตาระหว่างฝันกลางวัน” ของทุกคนนั้นแตกต่างกันเล็กน้อย บางคนอาจรู้สึกปล่อยใจง่ายกว่าถ้าได้เหม่อมองออกไปนอกหน้าต่างหรือมองไปยังที่ว่าง ขณะที่บางคนอาจเลือกหลับตา ทำยังไงก็ได้ที่จะช่วยให้คุณรู้สึกผ่อนคลายและสามารถคิดโดยไม่มีอะไรมารบกวน มีฝันกลางวันอยู่หลายแบบ และมันก็ไม่ได้ส่งผลเชิงบวกให้กับจิตใจและสภาพอารมณ์ไปเสียทุกแบบ ถ้าคุณปล่อยให้คิดไปในเชิงลบ (อย่างการคิดแก้แค้นแฟนเก่า) สุดท้ายก็มีแต่หงุดหงิดตัวเอง แต่สิ่งที่ดีของการฝันกลางวันคือคุณสามารถบังคับความคิดตนเอง (มันง่ายกว่าการฝันในตอนกลางคืนมาก) เพื่อให้แน่ใจว่าการฝันกลางวันแต่ละครั้งช่วยยกระดับอารมณ์และจิตใจให้ผ่องใสขึ้น   ฝันกลางวันที่สร้างสรรค์ในเชิงบวกจะเชื่อมโยงกับการเปิดตนเองสู่ประสบการณ์, ความสุขและความคิดสร้างสรรค์ใหม่ๆ   ในทางตรงกันข้าม ฝันกลางวันที่เกี่ยวโยงกับความรู้สึกผิด เช่นฝันถึงความล้มเหลว การเกิดเรื่องแย่ๆ หรือทำให้ผู้อื่นรู้สึกเจ็บ รังแต่จะนำไปสู่อารมณ์เชิงลบเช่นรู้สึกหงุดหงิดและรู้สึกผิด ฝันกลางวันแบบที่สามจะเกิดขึ้นเมื่อคุณไม่มีสมาธิควบคุมความคิด ใจจะล่องลอยไปเรื่อยเปื่อยเนื่องจากคุณควบคุมความสนใจให้อยู่กับปัจจุบันได้ยากลำบาก ฝันกลางวันแบบนี้ไม่ได้ส่งผลในเชิงบวกเลย เนื่องจากมันควบคุมไม่ได้ ฝันกลางวันโดยมีเป้าหมายในใจสามารถช่วยกระตุ้นให้คุณทำให้ถึงเป้าหมาย ปล่อยตัวเองให้จินตนาการถึงชีวิตที่คุณอยากให้มันเป็นไป สร้างสรรค์อนาคตไปในระหว่างที่คุณคิดถึงมัน ให้ตัวเองมีอิสระเต็มที่ในการจ่อมจมลงสู่ห้วงจินตนาการ คุณจะเป็นประธานาธิบดีไหม? หรือย้ายไปอยู่เกาะสวรรค์ที่ไหนสักแห่ง? ตั้งบริษัทเป็นของตัวเอง? ตกหลุมรักและสร้างครอบครัวกับใครสักคน? ในความฝันกลางวันของคุณ อะไรก็เป็นไปได้ทั้งนั้น  ลองจินตนาการทุกสิ่งทุกอย่างที่จะทำให้คุณมีความสุขและนำมันมาผูกเป็นเรื่องราว การทำเรื่องและตัวละครมีความต่อเนื่องจะทำให้สนุกขึ้นและง่ายขึ้นด้วยถ้าหากคุณต้องอยู่ในสภาพแวดล้อมแตกต่างกันไป รักษาเนื้อเรื่องและสถานการณ์ให้เป็นเชิงบวก และพัฒนามันต่อเนื่องในแต่ละครั้งที่ฝันกลางวัน บางทีมันอาจไม่ได้ผลเป็นเรื่องเป็นราวเหมือนการฝันถึงเป้าหมาย แต่มันก็สนุกดีที่จะฝันถึงสิ่งที่ชอบ ฝันถึงสิ่งที่ทำให้คุณมีความสุข อย่างใครคนใดคนหนึ่ง กิจกรรม สถานที่ กระทั่งอาหารจานโปรดที่เรียกรอยยิ้มจากคุณได้ทุกครั้ง อย่างไรก็ตาม พึงระลึกไว้ว่าถ้าเกิดคุณฝันถึงสิ่งที่ชอบเป็นประจำจนกลายเป็นนิสัยเพื่อหลีกหนีไปจากสิ่งที่อยู่ตรงหน้า คุณอาจพบว่าตนเองมีความสุขน้อยลงได้  ยกตัวอย่างเช่น ฝันกลางวันเรื่องสถานที่พักร้อนอย่างที่ชอบ ฝันนั้นจะเพิ่มความสุขถ้าคุณคิดวางแผนจะไปเที่ยวที่นั่นในอนาคต แต่ถ้าคุณปล่อยตัวเองให้ฝันในสิ่งที่ไม่อาจไขว่คว้าหามาได้ อย่างการมีความสันพันธ์แสนหวานกับใครสักคนที่มีคู่เป็นตัวเป็นตนอยู่แล้ว ฝันกลางวันก็มีแต่ยิ่งสร้างความหงุดหงิด จินตนาการสถานการณ์ในชีวิตจริงและลองเล่นตามในใจดู เล่นตามในใจให้สมบทบาทราวกับคุณจะทำมันจริงๆ นี่จะช่วยขยายความสามารถในการแก้ไขปัญหาและความสามารถที่จะคิดจากมุมมองของคนอื่น   หักมุมสักเล็กน้อย ลองจินตนาการตัวเองให้เข้าไปอยู่ในโลกของหนังสือหรือภาพยนตร์เรื่องโปรด คุณจะทำอย่างไร? ตัวละครตัวอื่นจะรู้สึกอย่างไรถ้าเห็นคุณปรากฏกายขึ้นมา? (เว้นแต่คุณจะเข้าเป็นฝ่ายเดียวกัน) ฝ่ายผู้ร้ายจะพูดถึงคุณอย่างไร? คุณยังสามารถจินตนาการตนเองเป็นคนอื่น และคิดว่าคุณสมบัติใดที่คุณชื่นชมในตัวพวกเขา บุคคลคนนี้จะมีปฏิกิริยาต่อสถานการณ์และปัญหาที่แตกต่างกันไปนี้อย่างไร? ฝันกลางวันเป็นวิธีเยี่ยมยอดสำหรับการคิดหาไอเดียใหม่ๆ ในการเขียนนิยาย แต่งเพลง วาดภาพหรือสร้างผลิตภัณฑ์แปลกใหม่ ปล่อยให้ใจได้คิดฝันเฟื่องและดูว่าคุณฝันอะไรมาบ้าง อย่าปล่อยให้สิ่งต่างๆ ติดอยู่ในกรอบ!  คุณสามารถนึกถึงผลิตภัณฑ์ที่คุณชอบและลองคิดหาวิธีปรับปรุงมันให้ดีขึ้นและจะทำมันได้สำเร็จอย่างไร ถ้าคุณชอบไอเดียของตนเอง อย่าลืมจดมันลงในสมุดล่ะ คุณอาจได้ใช้มันสักวัน สิ่งที่ยอดเยี่ยมของการฝันกลางวันคือการที่เราจะฝันที่ไหนเมื่อไหร่ก็ได้ ลองให้จิตใจได้พักเมื่อคุณมีเวลาว่างระหว่างคาบเรียนหรือในระหว่างการทำโปรเจคงาน ถ้าพอมีเวลาว่าง ลองฝันกลางวันแทนที่จะหันไปหาโทรศัพท์มือถือหรือคอมพิวเตอร์ สมองที่อ่อนล้าของคุณจะนึกกล่าวขอบคุณ! ฝันกลางวัน “ระหว่าง” เรียนหรือทำงานอาจเป็นที่นิยม แต่อาจสร้างปัญหาให้คุณถ้าหากไม่สนใจในสิ่งที่กำลังเกิดตรงหน้า พยายามมีสมาธิกับสิ่งที่กำลังเกิดขึ้นและเก็บฝันกลางวันไว้ในเวลาที่ปลอดจากสิ่งกวนใจจะดีกว่า ฝันกลางวันในขณะกำลังเดินทางเป็นหนึ่งในวิธีที่ดีที่สุด มีอะไรบางอย่างในการได้เห็นโลกที่พลุกพล่านผ่านไปทางหน้าต่างรถ รถไฟหรือรถประจำทางที่จะช่วยให้จิตใจได้ผ่อนคลายและคิดใจลอยไป พยายามนั่งติดริมหน้าต่างและใช้โอกาสนั้นปล่อยใจให้ล่องลอยไปตามที่อยากจะเป็น ถ้าคุณชอบวิ่ง ว่ายน้ำ เดิน หรือทำกิจกรรมออกกำลังกายส่วนตัว คุณได้สร้างโอกาสในการฝันกลางวันขึ้นเรียบร้อยแล้ว ใช้ช่วงเวลานี้คิดในสิ่งที่อยากคิด ไม่ว่าจะเป็นการนึกบทเรื่องสั้นที่กำลังแต่งอยู่หรือการวางแผนวันพักร้อน เวลาช่วงเช้าตรู่และในเวลากลางคืนก่อนหลับตาลงเป็นช่วงเวลาที่เยี่ยมยอดมากสำหรับฝันกลางวัน คุณอยู่บนเตียงแล้ว และใจคุณก็กำลังผ่อนคลายโดยแทบไร้สิ่งกวนใจ ความเป็นเหตุเป็นผลจะเข้ามารบกวนน้อยลงเมื่อคุณเหนื่อยล้าเกินกว่าจะมาสนใจว่าไอ้ฝันกลางวันของคุณนั้นมันช่างเป็นการฝันเฟื่องดีจัง
ยินยอมให้ตนเองทำเช่นนั้น. ปล่อยตัวเองให้เป็นอิสระจากสิ่งยึดเหนี่ยว. เหม่อมองออกไปนอกหน้าต่างหรือหลับตา. ปล่อยให้จิตใจได้ล่องลอยไปในทางที่เป็นบวก. ฝันถึงอนาคตอย่างที่ปรารถนา. ฝันถึงสิ่งที่คุณชอบ. สวมบทบาทในความฝัน. คิดอะไรขึ้นมาในเชิงสร้างสรรค์. ฝันกลางวันในช่วงพักระหว่างคาบเรียนหรือในที่ทำงาน. ฝันกลางวันในรถ รถไฟ หรือรถประจำทาง. ฝันกลางวันขณะออกกำลังกาย. ฝันกลางวันในยามเช้าและตอนกลางคืน.
https://www.wikihow.com/Daydream https://www.wikihow.com/Daydream https://www.wikihow.com/Daydream
Getting Started Knowing What to Dream About Knowing Where to Daydream